Missatge: Un manifest demana la catalanitat de la futura constitució catalanaEls signants demanen que els ciutadans de la resta dels Països Catalans puguin tenir passaport catalàAmb la convocatòria de referèndum del pròxim 9 de novembre, molts es demanen com hauria de ser la relació entre la possible república catalana i la resta dels Països Catalans. El Manifest de la catalanitat (que es pot signar ací) en fa una proposta. Demana que es tingui en compte 'que la catalanitat lingüística, cultural i nacional, per raons històriques, poblacionals i econòmiques, no es redueix a l'àmbit estricte del Principat' i 'que la supervivència del nostre poble, especialment a les Illes Balears, el País Valencià, la Franja de Ponent, Andorra, la Catalunya Nord i l'Alguer, depèn de l'assumpció real d'aquesta catalanitat completa, amb efectes polítics i jurídics'.A més, demana que la constitució de la futura república catalana inclogui, com a mínim, els dos preceptes següents:'1) Qualsevol territori de l'àmbit lingüístic català, o que hi hagi estat vinculat històricament, podrà agregar-se a la república catalana, en la forma administrativa i política que correspongui, si així ho decideix majoritàriament i democràtica la població de l'esmentat territori i ho aprova el Parlament de Catalunya.2) Tindran passaport català, amb els drets i deures corresponents, els nascuts o residents a les terres de llengua catalana, de fora del Principat, que ho sol·licitin i que acreditin l'ús i el coneixement de lallengua i la cultura catalanes.'
Emocions: no emotion

Resposta: La catalanitat no és reclamar territoris plens d'espanyols, sinó que el català sigui l'única llengua oficial al nostre país i que, amb aquesta base legal, es basteixi tota una bateria legal i normativa per a fer recuperar el lloc exclusiu de la llengua catalana a la nostra societat que, per dret, li correspon.
Emocions: anticipation, no emotion